**RZA**

**Robert Ficdžerald Digs** (rođen 5. jula, 1969) poznatiji pod imenom **RZA** ili **The RZA**  je [američki](http://sr.wikipedia.org/wiki/%D0%A1%D0%90%D0%94) [muzički producent](http://sr.wikipedia.org/wiki/%D0%9F%D1%80%D0%BE%D0%B4%D1%83%D1%86%D0%B5%D0%BD%D1%82), [reper](http://sr.wikipedia.org/wiki/Hip_hop) i povremeno [glumac](http://sr.wikipedia.org/wiki/%D0%93%D0%BB%D1%83%D0%BC%D0%B0%D1%86) i [scenarista](http://sr.wikipedia.org/wiki/Scenarista). On je istaknuta figura u [hip hopu](http://sr.wikipedia.org/wiki/Hip_hop) i vodja grupe [Wu-Tang Clan](http://sr.wikipedia.org/wiki/Wu-Tang_Clan). Producirao je skoro sve albume Wu-Tang Clana kao i mnoge solo projekte ostalih članova grupe. Naširoko je smatran jednim od najuticajnijih hip hop producenata svih vremena. Dodatnu slavu donela mu je gluma i pravljenje muzike za filmove.

Izdao je i nekoliko solo albuma pod imenom *Bobby Digital*. Pored Wu-Tang Clana i svojih solo albuma, RZA je jedan od osnivajućih članova hororkor grupe [Gravediggaz](http://sr.wikipedia.org/wiki/Gravediggaz) u kojoj je koristio ime *The Rzarector*.

Takođe je glumio u nekoliko filmova uključujući *Coffee and Cigarettes*, *American Gangster*, *Gospel Hill*, *Life Is Hot in Cracktown*, *Ghost Dog*, *Funny People*, *Derailed*, *Due Date* i *Repo Men*.

**Karijera**

RZA je započeo svoju hip hop karijeru kasnih osamdesetih i ranih devedesetih, kao član tročlane grupe *Force of the Imperial Master* (koja je kasnije dobila ime *All in Together Now Crew*). Grupa se sastojala od budućih članova *Wu-Tanga* i njegovih rodjaka *Geniusa* ([GZA](http://sr.wikipedia.org/wiki/GZA)) i Professora ([Ol Dirty Bastard](http://sr.wikipedia.org/w/index.php?title=Ol_Dirty_Bastard&action=edit&redlink=1)).

Kada se ovaj lokalni bend rasturio i RZA i GZA su odlučili da započnu solo karijere. Uz pomoć Gzinog prijatelja (tadašnjeg vlasnika Jamaica Recordsa) obezbedili su sebi ugovore za singlove u uspešnim izdavačkim kućama. GZA je potpisao za Cold Chillin', a RZA za Tommy Boy. GZA je ubrzo izdao debi album [*Words from the Genius*](http://sr.wikipedia.org/wiki/Words_from_the_Genius), a RZA je izdao samo [EP](http://sr.wikipedia.org/wiki/EP) [*Ooh I Love You Rakeem*](http://sr.wikipedia.org/w/index.php?title=Ooh_I_Love_You_Rakeem&action=edit&redlink=1) i otišao u zatvor ubrzo posle njegovog izlaska. Albumi nisu bili dobro prihvaćeni i dva rođaka odlučuju da preuzmu hip hop industriju. Tokom svoje mladosti RZA je uživao u gledanju raznih kung-fu filmova i kupovanju mnogobrojnih albuma koje je kasnije koristio za semplovanje.

|  |  |
| --- | --- |
|  | “U početku, Ol Dirty Bastard i ja smo gledali kung-fu filmove, napustali bioskop, odradili nekoliko borbi, sedali u voz, nastavljali sa borbom i kasnije izazivali emsijeve i muzički se borili sa njima kao da je to kung-fu borba. To je bila moja vikend navika. Kada smo mogli da priuštimo video rekordere, nabavljali smo sve moguće kung-fu filmove koji su nam bili dostupni i gledali tri, četiri dnevno. Pušili smo blantove, ispijali pivo, gledali filmove i snimali demo kasete. Do dana današnjeg, najmanje četiri puta nedeljno, kung-fu film se nalazi u mom DVD plejeru. I dalje se bavim didžejingom, pravim bitove, snimam pesme, gledam kung-fu filmove. I dalje sam isti klinac kada se radi o tim stvarima.” |

***Enter the Wu-Tang (36 Chambers)***

Grupa i album su dobili ime po kung-fu filmu *Shaolin and Wu-Tang*. Grupa se sada sastojala od prethodna tri repera (RZA, GZA i Ol Dirty Bastard) i šest novih repera (Inspectah Deck, Raekwon, Method Man, Masta Killa, U-God i Ghostface Killah). Uz klan Prince Rakeem je sebi dao ime RZA (Ruler Zig-Zag-Zig Allah).

Nakon singla "Protect Ya Neck", koji je vođen Rzinim bitom, grupa je postala podzemna senzacija i izdala LP Enter the Wu-Tang (36 Chambers). Album čija je proizvodnja koštala samo 36.000 dolara je na kraju postao platinasti i od strane hip hop fanova okarakterisan kao klasik. Album je stvorio revoluciju u hip hopu i pomogao istočnoj obali da se vrati u centar pažnje nakon što je Dr.Dre sa svojim G-funkom došao da dominira rep scenom.

**Gravediggaz i Wu-Tang solo projekti**

Kako je svaki član Wu-Tanga krenuo sa izgradjivanjem solo karijera, tako je RZA nastavio da producira skoro sve Wu-Tang projekte izdate u periodu od 1994 do 1996, producirao je i u smislu hip hop producenta (komponovao je i aranžirao instrumentalne trake), a i u širem smislu muzičkog producenta (nadgledanje i usmeravanje kreativnog procesa, osmišljavanje koncepta pesme i kao dodatak svemu tome bio je odgovoran za finalni zvuk snimka). Rzina vladavina nad Klanom u ovom vremenu je u knjizi [*Wu-Tang Manual*](http://sr.wikipedia.org/w/index.php?title=Wu-Tang_Manual&action=edit&redlink=1) iz 2004 opisana kao "diktatura".

Njegov zvuk se razvijao od surovih, minimalističkih zvukova ([Method Man](http://sr.wikipedia.org/wiki/Method_Man) - [*Tical*](http://sr.wikipedia.org/w/index.php?title=Tical&action=edit&redlink=1), [Ol Dirty Bastard](http://sr.wikipedia.org/w/index.php?title=Ol_Dirty_Bastard&action=edit&redlink=1) - [*Return to the 36 Chambers*](http://sr.wikipedia.org/w/index.php?title=Return_to_the_36_Chambers&action=edit&redlink=1)) do više sinematičkih i ekspanzivnih prostiranja zvukova vođenih niskim sekcijama ili debelim slojevima sintisajzera ([Ghostface Killah](http://sr.wikipedia.org/w/index.php?title=Ghostface_Killah&action=edit&redlink=1) - [*Ironman*](http://sr.wikipedia.org/w/index.php?title=Ironman&action=edit&redlink=1), [GZA](http://sr.wikipedia.org/wiki/GZA) - [*Liquid Swords*](http://sr.wikipedia.org/w/index.php?title=Liquid_Swords&action=edit&redlink=1), [Raekwon](http://sr.wikipedia.org/wiki/Raekwon) - [*Only Built 4 Cuban Linx...*](http://sr.wikipedia.org/w/index.php?title=Only_Built_4_Cuban_Linx...&action=edit&redlink=1)).

Tokom ovog vremena, RZA se sa grupom [Gravediggaz](http://sr.wikipedia.org/wiki/Gravediggaz) zauzeo i za stvaranje hip hop podžanra po imenu [hororkor](http://sr.wikipedia.org/w/index.php?title=Hororkor&action=edit&redlink=1). Gravediggaz je bila supergrupa koja se pored Rze sastojala od [Too Poetica](http://sr.wikipedia.org/w/index.php?title=Too_Poetic&action=edit&redlink=1) (iz The Brothers Grym), [Frukwana](http://sr.wikipedia.org/w/index.php?title=Frukwan&action=edit&redlink=1) i [Prince Paula](http://sr.wikipedia.org/w/index.php?title=Prince_Paul&action=edit&redlink=1) (iz [Stetsasonica](http://sr.wikipedia.org/w/index.php?title=Stetsasonic&action=edit&redlink=1)). Grupa je 1994 izdala album [*6 Feet Deep*](http://sr.wikipedia.org/w/index.php?title=6_Feet_Deep&action=edit&redlink=1). Kao član ove grupe RZA se nazvao The Rzarector. RZA o početku grupe kaže:

|  |  |  |
| --- | --- | --- |
|  | “Kada je došlo vreme za Gravediggaze, Prince Paul je razmišljao o sastavljanju grupe. Hteo je da sakupi dobre emsijeve. Poetic je bio još jedan odličan emsi koji je bio potcenjen na Long Ajlendu. Imao je singl izdat za Tommy Boy koji se nije dobro pokazao, ali je bio odličan emsi. Znate koliko dobrih tekstova je izbacio kao Grym Reaper. Frukwan, jedan od najboljih liričara iz Stetsasonica. On i Paul su već bili prijatelji. On je njemu rekao za mene. Rekao je "Znam jednog lika koji je super-dobar." U isto vreme sam radio i sa Wu-Tangom. Pokušavao sam da započnem sopstvenu kompaniju i sve što ide uz to, tako da kad me je Paul pozvao u svoju kuću na Long Ajlendu i iskazao mi svoju ideju za osnivanje grupe, pomislio sam da bi mi bila čast da budem u grupi sa njim. Rekao sam mu, "Takođe produciram za još jednu grupu, a i deo sam porodice koju gradim." On je rekao "Brate, to je ludo." Pričali smo puno puta. Ol Dirty Bastard je sa mnom išao kod njega mnogo puta. I Method Man, takodje. Svi bismo išli tamo i tražili način da se sklonimo sa ulice. Ja, ja sam se trudio da se izvučem iz geta. Paul je imao dosta poštovanja prema meni, tako da mi je pomogao u tome. Mislim da mu se to svidjalo. Bio sam toliko mračan, a nisam ni znao da sam mračan.” |  |